60. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ-ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. 23811 της 10-11 Ιουλ. 2002 (ΦΕΚ Β΄869) Καθορισμός διακριτικού γνωρίσματος των καλπών και των ειδικών διαχωρισμάτων (παραβάν) ψηφοφορίας για την εκλογή των αιρετών νομαρχών και των μελών των νομαρχιακών συμβουλίων. Καθορίζουμε τα διακριτικά γνωρίσματα των καλπών και των ειδικών διαχωρισμάτων (παραβάν) ψηφοφορίας για την εκλογή αιρετών νομαρχών και μελών νομαρχιακών συμβουλίων, ως κατωτέρω: 1. Η κάλπη που χρησιμοποιείται για την ψηφοφορία των εκλογέων στις εκλογές για την ανάδειξη των αιρετών νομαρχών και των μελών των νομαρχιακών συμβουλίων φέρει στην εξωτερική επιφάνεια της εμπρόσθιας κάθετης πλευράς αυτής, της ορατής από τους ψηφοφόρους, ειδικό έντυπο διακριτικό γνώρισμα (αφίσσα), από αυτοκόλλητο χαρτί γαλάζιας απόχρωσης και διαστάσεων 35 x 50 εκατοστών του μέτρου, πάνω στο οποίο αναγράφεται με κεφαλαία γράμματα λευκής απόχρωσης η φράση: "ΕΚΛΟΓΕΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 2002". 2. Το ειδικό διαχώρισμα (παραβάν) που χρησιμοποιείται για την ψηφοφορία των εκλογέων στις εκλογές για την ανάδειξη των αιρετών νομαρχών και των μελών των νομαρχιακών συμβουλίων φέρει στη μία εξωτερική πλευρά, την ορατή από τους ψηφοφόρους, το ίδιο διακριτικό γνώρισμα (αφίσσα) που προαναφέρθηκε στην παράγραφο 1 της παρούσας. Σελ. 52,67100 Τεύχος 1424 Σελ. 62 61.ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. 21590 της 17-23 Ιουλ. 2002 (ΦΕΚ Β΄939) Καθορισμός διαστάσεων των ψηφοδελτίων που χρησιμοποιούνται στην ψηφοφορία για την εκλογή των αιρετών νομαρχών και νομαρχιακών συμβούλων. Καθορίζουμε τις διαστάσεις των ψηφοδελτίων που χρησιμοποιούνται για την εκλογή των αιρετών νομαρχών και των νομαρχιακών συμβούλων, ως εξής: α) Για τις νομαρχιακές αυτοδιοικήσεις στις οποίες εκλέγονται νομαρχιακά συμβούλια από σαράντα τρία (43), σαράντα ένα (41), τριάντα επτά (37) και τριάντα ένα (31) μέλη, καθώς και νομάρχες, σε 14X40 εκατοστά του μέτρου περίπου. β) Για τις νομαρχιακές αυτοδιοικήσεις στις οποίες εκλέγονται νομαρχιακά συμβούλια από είκοσι πέντε (25) και είκοσι ένα (21) μέλη, καθώς και νομάρχες, σε 14X27 εκατοστά του μέτρου περίπου. 3.Α.αα.60-61 Νομαρχιακή Αυτοδιοίκηση-Δεύτερος Βαθμός Τοπικής Αυτοδιοίκησης 62. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ., ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. 21591 της 17-23 Ιουλ. 2002 (ΦΕΚ Β΄939) Καθορισμός διαστάσεων των ψηφοδελτίων που χρησιμοποιούνται στην ψηφοφορία για την εκλογή των αιρετών Προέδρων, νομαρχών και νομαρχιακών συμβούλων νομαρχιακών αυτοδιοικήσεων, με χωρική αρμοδιότητα τις περιφέρειες περισσότερων του ενός νομών. Καθορίζουμε τις διαστάσεις των ψηφοδελτίων που χρησιμοποιούνται για την εκλογή των αιρετών προέδρων, νομαρχών και των νομαρχιακών συμβούλων των Νομαρχιακών Αυτοδιοικήσεων, με αρμοδιότητα τις περιφέρειες δύο ή περισσοτέρων νομών ή νομαρχιών, ως εξής: 1. Για τη νομαρχιακή αυτοδιοίκηση με χωρική αρμοδιότητα τις περιφέρειες των νομαρχιών α) Αθηνών και Πειραιώς και β) Για τις νομαρχιακές αυτοδιοικήσεις με χωρική αρμοδιότητα τις περιφέρειες των νομών Δράμας, Καβάλας και Ξάνθης σε 20X70 εκατοστά του μέτρου περίπου. 2. Για τη νομαρχιακή αυτοδιοίκηση με χωρική αρμοδιότητα τις περιφέρειες των νομών Έβρου και Ροδόπης σε 20X50 εκατοστά του μέτρου περίπου. 